- Hindi News
- National
- 4500 अवैध जिम से हर माह 25 करोड़ से ज्यादा की कमाई, सरकार के पास नहीं पहुंच रही एक भी पाई
4500 अवैध जिम से हर माह 25 करोड़ से ज्यादा की कमाई, सरकार के पास नहीं पहुंच रही एक भी पाई
सिकुड़तेग्राउंड और भागमभाग भरी जिंदगी में जिम व्यवसाय ने कुछ ही सालों में अहम जगह बना ली है। इसकी बढ़ती मांग के कारण ही यह व्यवसाय खूब फल फूल रहा है। आप यह सुनकर चौंक जाएंगे कि इस व्यवसाय में हर महीने करीब 30 करोड़ रुपए का कारोबार होता है। 90 फीसदी जिम ऐसे हैं, जिनका रजिस्ट्रेशन है और उनके पास सेल टैक्स, सर्विस टैक्स नंबर। जिम के रखरखाव पर खर्च होने वाली रकम के बाद सारी आमदनी जिम संचालक की जेब में ही जाती है। जिम के लिए मशीन बनाने वाली भारतीय फैक्ट्रियों में अधिकांश उद्यमी माल की डिलीवरी घरेलू प्रयोग के हिसाब से देते हैं। इससे भी सरकार को राजस्व की मोटी चपत लगती है। जिम व्यवसाय पर यदि सरकार की तरफ से कोई कंट्रोलिंग एजेंसी निर्धारित हो तो सरकार युवाओं को पहुंच रही क्षति को रोका जा सकता है।
90%बिनापंजीकरण के चल रहा जिम व्यवसाय
जिलेमें लगभग 5000 से अधिक जिम हैं। इनमें से करीब 4500 अपंजीकृत हैं। मुनाफा कमाने के लिए हर जिम संचालक का अपना तरीका है। जिनमें मार्केटिंग स्किल हैं, वे अपने जिम में ट्रेनर (लेकिन सर्टिफाइड नहीं) अलग-अलग ट्रेनिंग के अलावा अन्य सुविधाएं मुहैया कराने के नाम पर प्रत्येक से 5 से 10 हजार रुपए तक वसूल रहे हैं। कुछ ऐसे हैं, जिनमें मार्केटिंग स्किल नहीं हैं तो भी वे 1000 रुपए से 2000 रुपए प्रति व्यक्ति प्रति महीना वसूल रहे हैं। जिम व्यवसाय से जुड़े 10 से अधिक लोगों से बातचीत करने के बाद पता चला कि फरीदाबाद जिले में अपंजीकृत जिम चला रहे संचालक अनुमानित 25 करोड़ रुपए की मासिक कमाई कर रहे हैं।
^सामान्य जिम में केवल मशीन रखी होती है। इनमें युवा सुबह और शाम जाते हैं। अपनी मर्जी के अनुसार वे एक्सरसाइज करते हैं। ऐसे युवाओं का मकसद अपने शरीर को सुगढ़, सुडौल बनाने तक सिमटा होता है। ऐसे जिमों में प्रत्येक व्यक्ति से 500 रुपए से लेकर 2000 रुपए महीने तक वसूले जाते हैं। जिले में ऐसे जिमों की संख्या ही बहुत ज्यादा है। -प्रदीपगिल, सर्टिफाइड ट्रेनर।
^जिम व्यवसाय को लेकर प्रशासनिक स्तर पर कदम उठाए जा रहे हैं। इसे लेकर जल्द ही प्रशासनिक बैठक बुलाई जाएगी। प्रशासनिक स्तर पर जो सुझाव आएंगे, उसके अनुसार इस पर कंट्रोलिंग एजेंसी निर्धारित होगी। -समीरपालसरो, डीसी, फरीदाबाद।
चार तरह के चल रहे हैं जिम
जिमकी पहली श्रेणी वह हैं, जो व्यावसायिक दृष्टि से आईएसओ सर्टिफाइड और सेल टैक्स सर्विस टैक्स नंबर लेकर सरकार को टैक्स चुका रहे हैं। दूसरी श्रेणी में वे जिम हैं, जो कर निर्धारण संबंधी सभी शर्तों काे पूरा करते हुए किसी चर्चित जिम की फ्रेंचाइजी लेकर व्यवसाय कर रहे हैं। तीसरी श्रेणी के जिम को बॉडी बिल्डिंग प्रतियोगिता में हिस्सा लेकर जिला स्तरीय, प्रदेश स्तरीय प्रतियोगिता जीत चुके युवा अपने नाम से ही जिम चला रहे हैं। चौथी श्रेणी में ऐसे जिम हैं, जो गली-मोहल्लों में खुले हैं।
एथलेटिक ट्रेनिंग : इसट्रेनिंग को कोर ट्रेनिंग भी कहा जाता है। इसमें शरीर के एक खास हिस्से से एब्स (गांठ) उभारे जाते हैं।
फंक्शनल ट्रेनिंग : इसट्रेनिंग में व्यक्ति को कोई भी वेट और हैवी एक्सरसाइज नहीं कराई जाती बल्कि पीटी टाइप की सूक्ष्म एक्सरसाइज कराई जाती है।
क्रॉस फिट ट्रेनिंग : इसट्रेनिंग में टायर बांधकर भागना, हथौड़ा चलाना, बॉक्स कूदना, रस्सी चढ़ना जैसे व्यायाम होते हैं। ये सुविधाएं भी अब जिम में मुहैया कराई जा रही हैं।
प्लेटिस वर्कआउट : जोलोग विधियुक्त योग नहीं कर पाते हैं, उन्हें जिम के माहौल में योग सरीखी एक्सरसाइज कराने की ट्रेनिंग दी जाती है। जिम संचालक ट्रेनर के लिए अलग से चार्ज लेता है।
पर्सनल ट्रेनिंग : पैकेजसे अलग पर्सनल ट्रेनिंग के नाम पर जिम संचालक एक निजी ट्रेनर मुहैया कराता है। निजी ट्रेनर के लिए प्रतिदिन के हिसाब से 500 रुपए प्रति घंटा चुकाना होता है। इसके बदले पर्सनल ट्रेनर उसका वेट रिड्यूस करना, उसका डाइट चार्ट बनाना, उसका लक्ष्य तय करना, उसके लिए वर्कआउट के घंटे निर्धारित करना इत्यादि बताएगा।
पैकेज सिस्टम : जिमकी श्रेणी, गुणवत्ता, सर्विस, सुविधाओं के हिसाब के लिहाज से पैकेज की दर अलग-अलग हैं। यह दर 10 हजार रुपए प्रति व्यक्ति, प्रति महीना से लेकर 30 हजार रुपए प्रति व्यक्ति, प्रति महीना वसूली जाती है। पैकेज लेने वाले को पर्सनल ट्रेनिंग, प्लेटिस वर्कआउट, फंक्शनल ट्रेनिंग, क्रॉस फिट ट्रेनिंग, एथलेटिक ट्रेनिंग के अलावा जिम में लॉकर, शॉवर, स्टीम बॉथ, मसाज थेरेपी जैसी फर्स्ट क्लास सुविधाएं मुहैया कराई जाती हैं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva